mk mk ce mk mk mk ru mk mk mk uk mk uk mk ru mk en hbs_cyr en mk mk mk mk es es en mk mk ru mk mk mk mk uk mk en mk en mk mk mk mk mk mk mk mk mk mk ru mk mk mk hbs_cyr mk mk mk mk hbs_cyr mk mk mk mk mk mk mk mk mk mk mk mk mk hbs_cyr mk mk mk mk hbs_cyr uk mk ru en mk mk ce mk mk mk ru mk mk mk uk mk uk mk ru en
Поддршка и од претседателот Пендаровски за кампањата за подобра животна средина „Не игнорирај! Реагирај!“
Кампањата од јавен интерес за подобра животна средина „Не игнорирај! Реагирај!“, која ја реализира Институтот за комуникациски студии (ИКС) доби поддршка и од претседателот Стево Пендаровски. Кампањата која започна во март, во наредниот период ќе се фокусира на постоечките ризици и последици од климатските промени во државата. Со поддршка и учество во активностите на кампањата, претседателот Пендаровски ќе даде свој придонес во подигнувањето на свеста на јавноста и на институциите дека државата треба поактивно да се приклучи во глобалната борба за намалувањето на опасностите од климатските промени.
Според климатските сценарија за нашата земја, во наредните педесетина до сто години не` очекуваат потопли лета, помалку врнежи и неочекувани екстремни временски непогоди, што може да предизвика проблеми во домашното производство на храна, водните ресурси, шумарството, биолошката разновидност, здравствениот систем, туризмот и во културното наследство. Затоа е потребно исполнување на политиките за намалување на климатските промени и спроведување ефективни решенија во секторите кои најмногу придонесуваат во емисиите на стакленички гасови во воздухот, како што се енергетската индустрија, депониите за цврст отпад, патниот сообраќај, производствените индустрии и градежништвото.
Кампањата „Не игнорирај! Реагирај!“ обединува експерти од различни области, граѓански активисти и иницијативи, невладини организации и медиуми. Нејзината цел е да ја подигне свеста за потребата од поефикасно решавање на проблемите од животната средина, како и да го поттикне граѓанскиот активизам кон државните и локалните институции за прифаќање на концептот на одржлив развој. Досега, повеќе од 3.000 граѓани учествуваа во над 50 активности на кампањата кои се реализираа во соработка со факултети, средни и основни училишта, граѓански организации, иницијативи и општини.
Кампањата се реализира во рамките на проектот „Поддршка за добро владеење преку граѓанско учество за поголема транспарентност и отчетност на институциите“, кој е финансиран од Британската амбасада во Скопје.
Во Расадник наместо да се сади, ќе се гради
Стари фасади, повисоки сметки за струја и пoзагаден воздух.
Можат ли иновациите да нѐ спасат од загадениот воздух?
Македонската борба против климатските промени се сведува на „филозофија“ и невидливи истражувања
Најново од нашата галерија
Фотографии кои сведочат за проблемите со кои се соочуваме
и за решенијата кои ќе ги нудиме
Реките во Демир Хисар
Мерења воздух, вода, почва
Акција за пластичен отпад
Скопските дрвја во синџири
Визија за Дебар Маало
Извидничка акција Еко херои
Акција за собирање отпад
Прием на принцот Едвард
Обука за садење градини
Каде го фрламе ѓубрето
Има ли зеленило за сите
Како го планираме градот
© 2019, Институт за комуникациски студии
+389 2 30 90 004       info@iks.edu.mk
Институт за комуникациски студии